Die Peter-jasie Patriot - Nommer 65
Nommer 65
Gelukkig ken ek darem 'n paar goeie skrywers was my toestemming gegee het om van hulle artikels te gebruik. So ek kan darem vir julle ordentlike leesstof gee. Hier is 'n storie deur Tienie Holtzhauzen:
TOE KNIPOOG OORLE OUMA
Plattelandse bruilofte het mos maar hul eie tradisies. Een daarvan, dat die gaste in 'n formele tou staan om die bruidspaar geluk te wens. Meestal gepaard met woeste slobbersoene en sentimentele sedepreke. Dié wat eers aan die sjampanje weggelê het, voeg dikwels ook ‘n paar dramatiese traantjies by.
Op my groot dag was my ouma Martinus voor in die ry. Baie trots dat haar enigste en geliefde kleindogter so ‘n “ordiiintlike jongetjiesman” getrou het. Met groot ronde oë swaai sy toe mos haar krom voorvingertjie onder ons neuse: "Julle twee . . .” Sy bly dramaties stil. "Julle . . . moet áánhou vry. Tot julle die dag stokoud is. Gehoor?!" Sy knipoog vir my oupa en hy kyk haar blinkoog aan. Soos 'n verliefde tiener. Met sy arm styf om haar skouer, skuifel-skuifel hulle daar weg.
Nog meer verstommend as haar toesprakie, is haar geskenk aan die bruidspaar: 'n lewensgrootte portret van haarself.
Dié het ek oral saamgekarring. Hoewel net 'n stille toehoorder teen die muur, op 'n manier tog 'n getuie van al die dreigende stormwaters wat ons huweliksbootjie so deur die jare al oorleef het.
Die eerste dreigslag was kort na ons pasgetroude etiket begin verweer het. My man was verplaas na 'n dorpie in die Laeveld. Wárm, wárm, wêreld. Ek het vir die plaaslike koerantjie gewerk en hy vir die munisipaliteit.
Op 'n dag bel die bestuurder van die supermark ons by die koerant oor die diewe wat sy voorraad so uitdun. My knorrige ou baas vra my om als net so te los en met die ou te gaan praat. Ek maak toe so en hoor rillerstories van diefsindikate wat hom treiter. Klaar met die onderhoud, koop ek sommer gou 'n paar noodsaaklikhede. Ek ís immers nou daar op amptelike besigheid.
Met bultende inkopiesakke stap ek na my motor. As ek vinnig speel, kan ek gou alles by die huis gaan aflaai vóór die koue goed begin smelt.
Dis nou as ek my kar se sleutel kan kry. Dis nie nie in my handsak nie. Ook nie in een van my rok se sakke nie.
Ek vee die sweetstraaltjies langs my gesig af. Ek dop my handsak op die enjinkap om. Die mense staar my aan. Ek's min gepla, net gestres. En ook te laat om my dure lipstiffie te red. Dit rol doeriekant toe en 'n groot trok maak dit plat met die grond.
Skielik sien ek iets bekends tussen die voorste sitplekke: die sleutel. Dit moes uit my hand gegly het toe ek die ratslot gesluit het. En die duplikaat is in ons huis. Tien kilometer verder.
Ek bel toe maar my man. Vra hom of hy baie besig is. "Ek's op pad na 'n vergadering," brom hy. "Kan nie verder praat nie. Bel my oor 'n uur." En summier sit hy neer.
My baas se reaksie toe ek hom ook bel met die nuus, is net so kortaf. En moenie dink hy sal aanbied om my te kom help nie.
Dan moet die roomys en die botter maar smelt. Kan nou nie anders nie, praat ek met myself en gaan koop 'n yskoue koeldrank. 'n Driekwartier later bel ek my man weer. Sonder enige sukses.
Uiteindelik is hy klaar met sy belangrike vergadering in sy gemaklike en lugversorgde kantoor. Hy tel sy foon op. Nee, daars 'n dringende kliënt wat vir hom wag, ek sal maar net nog 'n halfuur moet vasbyt. Maar hierdie keer gee ek hom nie 'n gaping nie. Ek vertel hom ek's op die grens van hitte-uitputting. Flouword ook. My klere, sê ek met 'n dun stemmetjie, sit aan my lyf vas, my kontaklense voel soos skuurpapier, my ingroeitoonnael word by die minuut rooier en seerder . . .
Redelik seker hy't goed geskrik, koop ek nog 'n koeldrank en gaan wag by die kar. Waar ek amper flou val. Ek knip my oë. Nee, hulle bedrieg my nie. Ek sien reg. Die agterste deur se knippie wys boontoe. Met ander woorde: hy is nie gesluit nie.
My breinselle wil nie werk nie. Elke lit in my lyf voel lam. Maar als kom toe darem betyds in rat. Ek het net-net die knoppie klaar afgedruk en die deur is weer toe, toe tjiééé die wiele van my wederhelf se motor om die draai.
Tóé . . . sit ek darem 'n engelgesiggie op. Ek kyk hom dankbaar aan met fladderende wimpers en 'n paar sielvolle oë. En steek ‘n bewerige handjie vorentoe om die sleutel by hom te vat. Vir effek gee ek nog eers 'n paar sidderende snuifsnikkies. Net om te wys hoe verlig ek is. Nee, wat, nou sal ek regkom, verseker ek hom met 'n dun stemmetjie.
Terug by die werk het my baas se donderweergesig my gedwing om my storie oor die winkeldiefstal klaar te maak voor saktyd. Toe’s ek huis toe om kos te maak. Spésiale aandete: oesters, sjampanje en die hele toetie.
Uitgedos in die skrapste van die swart nommertjies in my klerekas, bekyk ek die fênsie tafel wat ek gedek het. Kompleet met kerse en 'n klomp rooi blomme. En . . . baie saggies in die agtergrond, net die regte musiek. Soetsappig, romanties en meesleurend.
Dit werk toe goed. Manlief is erg beïndruk. Maar, wil hy tog ook darem weet, hoekom vanáánd spesifiek al dié moeite en fieterjasies?
"Net om vir jou 'n besonder spesiale dankie te sê vir vandag," koer ek liefies. En hoop hy hou van my heserige stem en halfmas wimpers. "Ek weet nie wát in die wêreld ek sou gedoen het, as jy nie tot my redding gekom het nie."
Hy trek my nader vir 'n innige kus. Met dié vang my oog oorle ouma Martinus se portret teen die muur. Dalk is dit al die wyn, maar ek kon sweer sy knipoog vir my.
Enigiemand kom normaal voor tot jy hom leer ken.
Klik hier om my Webjoernaal te bekyk. Lewer gerus kommentaar deur op comments te klik en maak jou keuse op my KKNK meningspeiling. Om jou eie Blog te skep, gaan kyk by Blogger.com
Woordeboek - Waar egskeiding voor huwelik kom
Bigamie is een vrou teveel. Monogamie is dieselfde.
LEIPOLDT SE KOOKKUNS
“... hy kon nooit sê hoe presies hy kook nie … hier ‘n titsel en daar ‘n vingerpuntjie en hier ‘n handvol” ... “’n snoepseltjie mosterd en ‘n bietjie olie” ... “’n rafeltjie knoflok” ... “’n behoorlike soentjie van botter en neusmuskaat” ... “’n skraapseltjie nartjieskil en ‘n kelkie soet wyn” ... “’n grypie fyn gemmer, ‘n rafeltjie foelie, soveel peper as jou smaak verkies en ‘n groot klont botter” ... “’n grypie neusmuskaat, ‘n veertjie kaneel, ‘n skraapseltjie suurlemoenskil….” Bron: Leipoldt: ‘n Lewensverhaal
Uit Afrikaans Forum, nuusbrief van die Afrikanse Taalmuseum
Gaap - Geleentheid wanneer getroude mans hulle monde kan oopmaak
Betaal minder vir jou kort termyn versekering klik hier! Dit werk werklik! Ek self betaal nou meer as R400 per maand minder
Sigaret - Bietjie tabak in papier gerol, met vuur aan die een kant en 'n dwaas aan die anderkant.
Predikant: "Gammat, sê nou agter my aan: Ek neem Meraai vir 'n ewige verbond en erfenis."
"Ek het 'n muishond saamgebring.:
"Waar gaan jy hom aanhou?"
"Ek gaan hom onder die bed vasmaak."
"Wat van die reuk?"
"Hy sal, net soos ek, daaraan gewoond raak."
Twee kannibale eet 'n nar. Die een vra die ander: "Proe hy nie snaaks nie?"
Hier is nou iets wat ek kan geniet sonder om skuldig te voel!
Verslankers Appelkoek
10 ml Natreen vloeibare dieet versoeter
300 g tertappels
• Sif meel, bakpoeier en sout saam.
• Vryf margarien in.
• In 'n aparte mengbak, meng die melk, water, eier, versoeter en vanilla geursel. Voeg by droë bestanddele en meng goed.
• Spuit 'n tertbord met "Spray & cook"", en skep mengsel in bord.
• Rangskik appelskywe bo-op deeg.
• Bak 25 minute teen 200°C.
• Bedien warm met dieet roomys of ligte vla.
• In die plek van appels, gebruik ook ander vrugte.
Goeiemiddag vriende,
Met ons Hulp Projek gaan dit danksy die genade baie goed. Ons kan met behulp van al die goeie mense daarbuite soveel verskillende projekte op een slag aanpak en dit suksesvol afsluit. Hiermee gou beitjie terugvoer oor die stand van sake nou.
Dit gaan goed daar. Die eetsaaltjie is deur 'n selgroep heeltemal verfraai - baie dankie . Ek gaan later in die week daarnatoe en sal dan foto's neem en meer volledig terugvoer gee.
Ons het ook baie skryfbehoeftes en speelgoed ontvang wat natuurlik 'n baie groot hulp is.
'n Maatskappy het vir ons 40 swart plastiek fietsies geskenk! dit het behoorlik 'n opskudding veroorsaak - baie dankie - sien ook later in die week die foto's en behoorlike terugvoer.
Ons kort video's vir die outjies - enige bybelstories, kinderverhale en liedjies sal baie welkom wees asb.
Ons kort nog geld vir 'n groter houthuisie vir die gesin van 5 wat tans in 'n 3x3m huisie is.
Die toiletgeriewe is nou 'n krisis en ons moet die abolusie gebou in werkende toestand kry. Ons wil ook probeer om 'n gemeenskaplike kombuis op te rig. Die mense kook buite op die vuur!.
Hierdie projek is somtyds maar soos 'n rowwe grondpad! maar Arnold hou dit uit en met genade van BO oorleef almal dit darem daar.
RAINBOW EN ANDEON SOPKOMBUIS
Ek is seker julle wonder al of ons nog hierby betrokke is, omdat ek so lanklaas daaroor berig het. Ons het 'n ongelooflike kos donasie van Alan Hirsch Appliances ontvang in Desember en daaroor was dt tot diusvêr nog nie weer nodig om vir kos te vra nie. Die kosvoorraad is nou na 4 maande ongelukkig klaar en nou sal ons weer moet inspring en nie bederfbare kos insamel, om in al die mense se behoeftes te kan voorsien. Met die winter wat nou op ons is, sal ons moet wikkel om genoeg voorraad bymekaar te kry.
Onthou ons help om daagliks vir ± 200 kinders middag ete te gee. Dan is daar nog die noodkospakkies vir 92 gesinne elke Vrydag.
Ons is ook by verskeie gesinne reg oor Pretoria betrokke en voorsien al hulle kruideniersware.
PRES. KRUGER KINDERHUIS - OPGRADERING
Ons het nou borge gekry vir al die kamers - baie dankie. Die groepe gaan nou die kinderhuis besoek - met die kinders gesêls om te hoor waarvan hulle hou - en dan wegspring met hierdie lekker werk!
Ek hou julle op hoogte van die vordering
Ons voorsien nog klere ens aan hulle. Ek het die bejaardes 'n funksie belowe - ons is besig om 'n datum vas te maak in Mei maand , met 'n groep wat hiermee gaan help.
MARGARETHA ACKERMANN TEHUIS
Ons sal in Junie vir die inwoners daar 'n funksie hou - hulle het gevra vir 'n "dans" en ek moet asb tog net vir hulle 'n paar jong manne met "six packs" invoer want die ou omies daar is maar volgens hulle "useless"! Hier het ek nou my kop in 'n bynes ingedruk! - nietemin ons sal sekerlik weer vir hulle 'n lekker pret en bederf dag hou.
Die dame wat die projek daar vir ons behartig het, werk nou voldag en totdat ek iemand betroubaar kry is hierdie afdeling vir nou eers op die ys.
Indien iemand 'n bydrae wil maak - merk asb net by die verwysing: "veilige hawe of huis van beskerming" dan weet ek waarvoor die deposito is.
Dit word in ons gewone FNB rekening inbetaal. Tjek rek nr. 620 546 34128 Takkode: 251345
Ons het hierdie jaar al 3 suksesvolle jeugkampe gehad! - Baie dankie aan almal wat hiermee gehelp het. Ons het nog 2 kampe voor die winter.
29/30 April - 1 Mei - Wespoort kerkjeug - hulle het die Sondagaand 'n kruistog - wat ek glo 'n belewenis gaan wees! Hier gaan omtrent 50 kinders kamp. Ons het ook weer soos in die verlede borge nodig vir hierdie kinders. R250 per sluit al die onkostes in. Soos wat ek verstaan was nog nie een van hierdie kinders
al ooit op 'n kamp nie!
Dit word in ons gewone FNB rekening inbetaal. Tjek rek nr. 620 546 34128 Takkode: 251345 - verwysing - "jeug kerkkamp" asb
13 - 15 Mei Danville seuns - Op hierdie kamp sal ons weer 60 seuns hê! Glo my hierdie is die kamp der kampe! Die kostes is ook R250 per kind wat alles insluit.
Dit word in ons gewone FNB rekening inbetaal. Tjek rek nr. 620 546 34128 Takkode: 251345 - verwysing - "seunskamp " asb
Voorlopig is hierdie dan die laaste kamp voor die winter. Ons sal in die somer weer opvolg kampe vir die kinders hou.
Dit dan in 'n neutedop. Ek is baie besig op die oomblik en sal sodra ek kans kry nog die terugvoer oor die dogterskamp doen.
Help ons asb om 'n verskil in die minderbevoorregte en vernielde mense se lewens te maak.
Musiek: "Londonderry Air", Ierse Volkswysie; verwerk: DIRKIE DE VILLIERS
By Mooifontein, wanneer die somer nader,
die bome bloei met lente elke jaar;
as skadu's daal en rustig teen die awend,
my mense tuis daar om die huis vergaar,
o, Mooifontein, dan sing ek in my sange
van jou, my tuiste aan die Suiderstrand;
o, Mooifontein, ken jy ooit my verlange,
my huis en haard, my vaderland.
O, Mooifontein, jou somer's nou in volle gloed,
jou hemelblou en ryp die vrug en aar;
o, milde land, ek hunker na jou oorvloed;
hoe ek jou min, kan net my hart gewaar.
O, Mooifontein, ek hunker na jou sonneskyn,
my bann'ling hart kwyn hier in winterkou;
o, Mooifontein, jou roepstem is 'n soet refrein;
eens kom ek weer terug na jou.